Bygda hadde i 2003 over 90 innbyggere, men per 2013 er tallet rundt 40.Musken skole, som bare hadde tre elever pr skolestart august 2009, er nå nedlagt. Skolen var ved siden av Drag skole, også i Tysfjord, den eneste skolen i Norge som underviste i lulesamisk som språk. Stedet har hurtigbåtforbindelse til Drag. Musken har i dag et av Norges få ordinære poståpnerier. Musken har per 2013 ikke veiforbindelse, men et forprosjekt for veitilknytning er gjennomført. Det arbeides også for å få realisert et vannkraftverk i Musken.Nord-Europas nest dypeste gjennomgangsgrotte og Norges dypeste gjennomgangsgrotte, Råggejávrrerájgge, ligger like ved Musken. Grotten er 597 m dyp.